**Likumprojekta "Par Eiropas Padomes Konvenciju par noziedzīgiem nodarījumiem, kas saistīti ar kultūras vērtībām" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Par Eiropas Padomes Konvenciju par noziedzīgiem nodarījumiem, kas saistīti ar kultūras vērtībām" (turpmāk – likumprojekts) izstrādāts, lai ratificētu 2017. gada 19. maija Eiropas Padomes Konvenciju par noziedzīgiem nodarījumiem, kas saistīti ar kultūras vērtībām (turpmāk – Konvencija).  Likumprojekts noteic, ka Konvencija stājas spēkā tās 27. pantā noteiktajā laikā un kārtībā.  Likumprojekts stājas spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2018. gada 22. februārī tieslietu ministrs Latvijas vārdā parakstīja Konvenciju. Saskaņā ar likuma "Par Latvijas Republikas starptautiskajiem līgumiem" 8. pantu starpvalstu līgumi tiek apstiprināti ar Saeimas pieņemtu likumu, uz kura pamata Ārlietu ministrija sagatavo ratifikācijas rakstu, ko paraksta Valsts prezidents un līdzparaksta ārlietu ministrs, līdz ar to likumprojekts izstrādāts, lai nodrošinātu Konvencijas ratifikāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvencija nosaka aizsargājamo kultūras vērtību definīciju un paredz kriminalizēt tādus noziedzīgus nodarījumus kā kultūras vērtību zādzība un citas nelikumīgas piesavināšanās formas, proti, nelikumīga izrakšana un pārvietošana, nelikumīga ievešana, nelikumīga izvešana, iegādāšanās, ievietošana tirdzniecībā, dokumentu viltošana attiecībā uz kustamām kultūras vērtībām, iznīcināšana un bojāšana, kā arī paredz atbildību par minēto noziedzīgo nodarījumu atbalstīšanu, uzkūdīšanu un mēģinājumu, jurisdikcijas noteikumus, juridisko personu atbildību, piemērojamās sankcijas un līdzekļus, atbildību pastiprinošos apstākļus, iespēju, nosakot sodu, ņemt vērā citas puses galīgo tiesas spriedumu par nodarījumiem, kas noteikti šajā Konvencijā. Konvencija paredz arī kriminālprocesa uzsākšanas, izmeklēšanas un starptautiskās sadarbības krimināllietās noteikumus, kā arī preventīvos un citus administratīvos pasākumus saistībā ar kultūras vērtību aizsardzību pret noziedzīgiem nodarījumiem.  Lielākoties Konvencijas normas atbilst Latvijas normatīvajam regulējumam, tomēr Konvencija ietver atsevišķas normas, kurās noteiktais šobrīd nav regulēts Latvijas normatīvajos aktos vai arī ir regulēts Latvijas normatīvajos aktos, bet pilnīgai atbilstībai Konvencijas normām būtu nepieciešams tos pilnveidot.  Lai pilnībā nodrošinātu Latvijas normatīvā regulējuma atbilstību Konvencijas normām paredzēts izdarīt grozījumus Krimināllikuma (turpmāk – KL) 229., 229.1 un 277. pantā (likumprojekts "Grozījumi Krimināllikumā").  Lai nodrošinātu Konvencijas 20. un 21. panta izpildi, paredzēts veikt preventīvos pasākumus:   * Nacionālā kultūras mantojuma pārvalde (turpmāk – NKMP) ir izstrādājusi informatīvo materiālu plašākai sabiedrībai "Kultūras priekšmetu nelikumīgas aprites novēršana"[[1]](#footnote-1) par nelikumīgas mākslas un antikvāro priekšmetu aprites novēršanu kopā ar vadlīnijām uzticamības pārbaudei pie kultūras priekšmeta iegādes, kas paredzēts publicēšanai interneta vietnē un izplatīšanai drukātā veidā. * NKMP ir izstrādājusi informatīvo materiālu "Kultūras priekšmetu nelikumīgas aprites novēršana"[[2]](#footnote-2), kas paredzēts mākslas un antikvāro priekšmetu tirgus dalībniekiem, kurā iekļautas arī vadlīnijas darba kārtībai, iepērkot kultūras priekšmetus, kā arī izstrādājusi Ētikas principus mākslas un antīko priekšmetu dīleriem un informatīvo materiālu tiesībsargājošām institūcijām par mākslas un antikvāro priekšmetu nelikumīgas aprites novēršanu. * NKMP strādā pie vispārējas Komunikācijas stratēģijas dažādām mērķauditorijām, tai skaitā interneta vietņu tirgotājiem, par mākslas un antikvāro priekšmetu nelikumīgas aprites novēršanu. * NKMP ir uzsākusi sarunas ar Valsts ieņēmumu dienesta Muitas pārvaldi par starpresoru vienošanās noslēgšanu, kā arī izstrādās vadlīnijas muitas darbiniekiem par mākslas un antikvāro priekšmetu nelegālās aprites novēršanu. NKMP ir kompetentā institūcija, kas konsultē muitu, kā arī izsniedz mākslas un antikvāro priekšmetu izvešanas atļaujas, kā arī nākotnē caur Eiropas Savienības vienoto muitas sistēmu izsniegs arī ievešanas atļaujas noteiktām kultūras priekšmetu kategorijām. * NKMP ir izstrādājusi iestādes ietvaros starptautiskas sadarbības vadlīnijas nelikumīgas kultūras priekšmetu aprites gadījumiem. * Attiecībā uz Latvijas kultūras priekšmetiem, kas cietuši Konvencijā definētā noziedzīgā nodarījumā, NKMP ir pastāvīga sadarbības sistēma ar Valsts policiju senlietu nelikumīgas aprites gadījumos, savukārt attiecībā uz mākslas un antikvāriem priekšmetiem tiek strādāts pie zagto/zudušo kultūras priekšmetu datu bāzes digitalizācijas, lai dotu iespēju informācijas apmaiņai ar muitu un Valsts policiju[[3]](#footnote-3).     Konvencijas 5. panta 2. punkts paredz, ka jebkura valsts parakstīšanas brīdī vai tad, kad deponē savu ratifikācijas, pieņemšanas, apstiprināšanas vai pievienošanās dokumentu, ar Eiropas Padomes ģenerālsekretāram adresētu deklarāciju var paziņot, ka patur tiesības noteikt nevis kriminālas, bet gan nekriminālas sankcijas par darbībām, kas aprakstītas šī panta 1. punktā. Grozījumi KL 229. un 277. pantā paredz, ka par tāda kultūras priekšmeta vai arhīva dokumenta, dokumenta ar arhīvisko vērtību vai tos aizstājošās kopijas ievešanu tiek paredzēta kriminālatbildība tikai gadījumā, ja ar šo darbību ir radīts būtisks kaitējums. Ņemot vērā minēto, Likumprojekta 4. pants paredz, ka Latvijai ir jāsniedz deklarācija saskaņā ar Konvencijas 5. panta 2. punktu.  Tāpat Konvencijas 10. panta 2. punkts paredz, ka jebkura valsts parakstīšanas brīdī vai tad, kad deponē savu ratifikācijas, pieņemšanas, apstiprināšanas vai pievienošanās dokumentu, ar Eiropas Padomes ģenerālsekretāram adresētu deklarāciju var paziņot, ka patur tiesības nepiemērot šī panta 1. punktu vai arī piemērot to tikai noteiktos gadījumos vai apstākļos tādās situācijās, kad kultūras vērtību iznīcinājis vai bojājis kultūras vērtības īpašnieks vai arī tas izdarīts ar īpašnieka piekrišanu. Gan šobrīd spēkā esošā KL redakcija, gan paredzētie grozījumi KL 277. pantā nosaka kriminālatbildību par arhīva dokumenta, dokumenta ar arhīvisko vērtību vai tos aizstājošās kopijas iznīcināšanu vai bojāšanu tikai gadījumos, ja tā rezultātā radīts būtisks kaitējums valsts varai vai pārvaldības kārtībai vai ar likumu aizsargātām personas interesēm. Savukārt paredzētie grozījumi KL 229. pantā neparedz kriminālatbildību par kultūras priekšmetu iznīcināšanu vai bojāšanu, ja tas izdarīts dažādu aizsardzības, uzturēšanas, renovācijas, remontdarbu vai lietošanas noteikumu pārkāpšanas rezultātā, kas reglamentēti speciālajos likumos un Ministru kabineta noteikumos. Savukārt Konvencijas 10. panta 1. punkta b. apakšpunktā noteiktā kultūras vērtību nelikumīgā pārvietošana paredzētajos grozījumos KL 229. un 277. pantā ir kriminalizēta tikai gadījumā, ja tas radījis būtisku kaitējumu. Citos gadījumos par šo nelikumīgo rīcību ir paredzēta administratīvā atbildība.  Ņemot vērā minēto, Likumprojekta 5. pants paredz, ka Latvijai ir jāsniedz deklarācija saskaņā ar Konvencijas 10. panta 2. punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Lai izvērtētu Latvijas normatīvā regulējuma atbilstību Konvencijas normām, Tieslietu ministrijā tika izveidota darba grupa ar pārstāvjiem no Kultūras ministrijas, Iekšlietu ministrijas, Valsts policijas, Ģenerālprokuratūras, NKMP, tiesām un advokatūras.  Darba grupa izveidota, pamatojoties uz Tieslietu ministrijas 2018. gada 25. aprīļa rīkojumu Nr. 1-1/130 "Par darba grupas izveidi Eiropas Padomes Konvencijas par noziedzīgiem nodarījumiem, kas saistīti ar kultūras vērtībām, ratifikācijai".  Piedāvātie grozījumi tika skatīti arī Tieslietu ministrijas Pastāvīgajā Krimināllikuma darba grupā, kas izveidota, pamatojoties uz Tieslietu ministrijas 2011. gada 16. novembra rīkojumu Nr. 1-1/388 "Par pastāvīgās Krimināllikuma darba grupas izveidi" un Tieslietu ministrijas 2017. gada 17. februāra rīkojumu Nr. 1-1/48 "Par pastāvīgās Krimināllikuma darba grupas izveidi". |
| 4. | Cita informācija | Pārējās Konvencijas normas, kas jau atbilst Latvijas normatīvajam regulējumam:   * Konvencijas 3. pants – zādzība un citas nelikumīgas piesavināšanās formas; * Konvencijas 6.  pants – nelikumīga izvešana; * Konvencijas 7. pants – iegādāšanās. KL 195. pants paredz kriminālatbildību par noziedzīgi iegūtu finanšu līdzekļu vai citas mantas legalizēšanu, un 314. pants paredz kriminālatbildību par noziedzīgā kārtā iegūtas mantas iegādāšanos, glabāšanu un realizēšanu. Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk - NILLTPFNL) 5. pants nosaka, kādas darbības ir atzīstamas par noziedzīgi iegūtu līdzekļu legalizāciju, un 1. pants nosaka, ka līdzekļi ir finanšu līdzekļi vai cita ķermeniska vai bezķermeniska, kustama vai nekustama manta, līdz ar to noziedzīgi iegūtu līdzekļu legalizācija attiecas arī uz Konvencijā norādītajām kultūras vērtībām; * Konvencijas 8.  pants – ievietošana tirdzniecībā – uz šo darbību attiecināms tas pats pamatojums, kas iepriekšējā punktā norādīts attiecībā uz Konvencijas 7. pantu. Būtiski vērst uzmanību uz to, ka šobrīd spēkā esošajā KL 229. un 229.1 pantā paredzētā darbība – atsavināšana -, kas paredzēta arī KL 277. panta jaunajā redakcijā, ir attiecināma tikai uz tādu atsavināšanu, kas nevar tikt atzīta par nelikumīgi iegūtu kultūras vērtību atsavināšanu (legalizāciju), piemēram, savā īpašumā esoša, likumīgi iegūta kultūras priekšmeta atsavināšana, nesaņemot speciālajos likumos vai Ministru kabineta noteikumos paredzēto atļauju; * Konvencijas 9. pants – dokumentu viltošana. Par jebkāda dokumenta, kas piešķir tiesības vai atbrīvo no pienākumiem, zīmoga vai spiedoga viltošanu, kā arī par viltota dokumenta, zīmoga vai spiedoga realizēšanu vai izmantošanu ir paredzēta kriminālatbildība KL 275. pantā; * Konvencijas 11. pants – atbalstīšana vai uzkūdīšana un mēģinājums. Atbildība par šādām darbībām attiecībā uz visiem KL paredzētajiem noziedzīgajiem nodarījumiem (izņemot kriminālpārkāpumus) ir paredzēta KL 15. un 20. pantā; * Konvencijas 12. pants – jurisdikcija. Konvencijā paredzētie jurisdikcijas noteikumi jau ir paredzēti KL 2., 3. un 4. pantā un Kriminālprocesa likuma (turpmāk – KPL) 725. panta trešajā daļā; * Konvencijas 13. pants – juridisko personu atbildība. KL 12. pants paredz fiziskās personas atbildību juridiskās personas lietā, proti, par noziedzīgu nodarījumu, ko privāto tiesību juridiskās personas interesēs, šīs personas labā vai tās nepienācīgas pārraudzības vai kontroles rezultātā izdarījusi fiziskā persona, attiecīgā fiziskā persona saucama pie kriminālatbildības, bet juridiskajai personai var piemērot šajā likumā paredzētos piespiedu ietekmēšanas līdzekļus, savukārt KL 70.1pants nosaka pamatus piespiedu ietekmēšanas līdzekļa piemērošanai juridiskajai personai - KL sevišķajā daļā paredzēts noziedzīgs nodarījums, tātad arī noziedzīgie nodarījumi, kas vērsti uz Konvencijā paredzētajām kultūras vērtībām; * Konvencijas 14. pants – sankcijas un līdzekļi. Saskaņā ar KL 46. panta otro daļu, nosakot soda veidu, ņem vērā izdarītā noziedzīgā nodarījuma raksturu un radīto kaitējumu, kā arī vainīgā personību. KL panti, kuros paredzēta kriminālatbildība par Konvencijā noteiktajiem noziegumiem, paredz tādas sankcijas, kurās tiek ņemts vērā nodarījuma smagums, kā arī visu šo pantu sankcijas ir tādas, kas paredz brīvības atņemšanu un var būt pamats izdošanai. Arī juridiskajai personai atbilstoši Konvencijas 14. panta 2. punktam KL 70.2 pants paredz gan naudas piedziņu, gan arī citus piespiedu ietekmēšanas līdzekļus. Tāpat KL un KPL paredz visaptverošas iespējas noziedzīgo nodarījumu izdarīšanas rīku un noziedzīgi iegūtu līdzekļu arestēšanai un konfiskācijai. * Konvencijas 15. pants – atbildību pastiprinošie apstākļi. Šajā Konvencijas pantā uzskaitītie atbildību pastiprinošie apstākļi ir iekļauti KL 48. pantā, proti, KL 48. panta pirmās daļas 1. punkts – recidīvs -, 2. punkts - noziedzīgais nodarījums izdarīts personu grupā -, 3. punkts - noziedzīgais nodarījums izdarīts, ļaunprātīgi izmantojot dienesta stāvokli vai citas personas uzticību, kas sevī ietver gan Konvencijas 15. panta a. apakšpunktu, gan b. apakšpunktu; * Konvencijas 16. pants – iepriekš piemēroti citu pušu sodi. KL 46. pants paredz, ka, nosakot soda veidu, ņem vērā izdarītā noziedzīgā nodarījuma raksturu un radīto kaitējumu, kā arī vainīgā personību, savukārt nosakot soda mēru, ņem vērā atbildību mīkstinošos un pastiprinošos apstākļus. KL 48. panta pirmās daļas 1. punkts paredz atbildību pastiprinošu apstākli – noziedzīgu nodarījumu recidīvs. Latvija ir pārņēmusi Padomes 2008. gada 24. jūlija Pamatlēmumu 2008/675/TI par Eiropas Savienības dalībvalstīs pieņemtu spriedumu ņemšanu vērā jaunā kriminālprocesā ar KL, KPL un Sodu reģistra likumu. * Konvencijas 17. pants – kriminālprocesa uzsākšana. KPL 7. pants konkrēti uzskaita tos noziedzīgos nodarījumus, kuru izmeklēšanai kriminālprocesu uzsāk, ja saņemts tās personas pieteikums, kurai nodarīts kaitējums. Šajā uzskaitījumā nav iekļauti tādi panti, kuros iekļauti noziedzīgie nodarījumi, kas noteikti Konvencijā. * Konvencijas 18. pants – izmeklēšana. Saskaņā ar Valsts policijas 13.01.2017. reglamentu Nr. 3 "Galvenās kriminālpolicijas pārvaldes Kriminālizmeklēšanas pārvaldes reglaments" Galvenās kriminālpolicijas pārvaldes Kriminālizmeklēšanas pārvaldes 2. nodaļa ir specializēta noziedzīgu nodarījumu pret kultūras vērtībām izmeklēšanā un apkarošanā, ja šiem noziegumiem ir sērijveida, starpreģionāls, starptautisks raksturs un/vai tie izdarīti organizētā grupā, kā arī nodaļa sniedz metodisku un praktisku palīdzību Valsts policijas reģionu pārvaldēm darbā ar minēto noziedzīgo nodarījumu izmeklēšanu.   Eiropas Savienības fondu 2014.-2020. gada plānošanas perioda darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" ietvaros organizē mācības par dažādām tēmām, t.sk. seminārus par ēnu ekonomikas mazināšanu kultūras priekšmetu aprites jomā un kultūrvēsturiskā mantojuma aizsardzības aspektiem. Mācības turpināsies līdz 2022. gadam un tajās piedalās tiesību aizsardzības iestādes, t.sk. Valsts policija.   * Konvencijas 19. pants – starptautiskā sadarbība krimināllietās. KPL C daļa "Starptautiskā sadarbība krimināltiesiskajā jomā" paredz plašas starptautiskās sadarbības iespējas gan ar Eiropas Savienības valstīm, gan ar ārvalstīm, tajā skaitā kriminālprocesa pārņemšanu Latvijā un Latvijā uzsākta kriminālprocesa nodošanu, kā arī dokumentu un priekšmetu nodošanu un mantas konfiskāciju. * Konvencijas 21. pants – pasākumi starptautiskā līmenī. Ar īpašu INTERPOL apstiprinājumu ir pieejama "INTERPOL Zagto mākslas priekšmetu datu bāze (*INTERPOL’s Data Base of Stolen Works of Art*)", par tajā ievietoto informāciju atbildīga Valsts policija. Iekšlietu ministrijas Informācijas centrs ir izveidojis e-pakalpojumu, kas ir pieejams NKMP tīmekļvietnē – "Kultūras objekta statusa noteikšana" (<http://www.ic.iem.gov.lv/ko_status/index.php>), kas nodrošina privātpersonu (piemēram, iedzīvotāju, nevalstisko organizāciju, reliģisko organizāciju) un publisko tiesību personu (valsts, pašvaldības vai citas atvasinātās publiskās personas, tiešās vai pastarpinātās valsts pārvaldes iestādes) iespēju pārliecināties par kultūras priekšmetu likumīgu izcelsmi pirms kultūras priekšmeta iegādes, kā arī paredz iespēju nosūtīt paziņojumu Latvijas Republikas Valsts policijai par šo kultūras objektu. Latvija ir ratificējusi 1954. gada 14. maija Hāgas konvenciju par kultūras vērtību aizsardzību bruņota konflikta gadījumā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieslietu ministrija un Kultūras ministrija, kuras koordinē Konvencijā paredzēto saistību izpildi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts nerada ietekmi uz valsts budžetu un pašvaldību budžetiem. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts tiek virzīts kopā ar likumprojektu "Grozījumi Krimināllikumā", ar ko tiek papildinātas un precizētas ar KL aizsargājamo kultūras vērtību definīcijas, kā arī noteikta kriminālatbildība par tādām Konvencijā paredzētām nelikumīgām darbībām, par kurām līdz šim kriminālatbildība netika paredzēta. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | 2017. gada 19. maija Eiropas Padomes Konvencija par noziedzīgiem nodarījumiem, kas saistīti ar kultūras vērtībām[[4]](#footnote-4). |
| 3. | Cita informācija | Nav. |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Likumprojekts šo jomu neskar | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2017. gada 19. maija Eiropas Padomes Konvencija par noziedzīgiem nodarījumiem, kas saistīti ar kultūras vērtībām. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Konvencijas 2. pants | Likumprojekta "Grozījumi Krimināllikumā" 1., 3. pants, likuma "Par kultūras pieminekļu aizsardzību" (turpmāk - LPKPA) 1., 2. pants, Muzeju likuma 1. pants, Bibliotēku likuma 1. pants, Arhīvu likuma 1. pants | Izpildītas daļēji.  Kultūras ministrija ar grozījumiem Muzeju likumā un Bibliotēku likumā paredzēs muzeja krājuma priekšmeta un bibliotēku īpaši aizsargājama krājuma dokumenta definīcijas atbilstoši likumprojekta "Grozījumi Krimināllikumā" 1. pantam. |
| Konvencijas 3. pants | KL 175., 176., 177., 177.1, 179., 183., 184. pants | Izpildītas pilnībā |
| Konvencijas 4. panta 1. punkts | Likumprojekta "Grozījumi Krimināllikumā" 1. pants | Izpildītas pilnībā |
| Konvencijas 4. panta 2. punkts |  | Deklarācija nav jāsniedz |
| Konvencijas 5. panta 1. punkts | Likumprojekta "Grozījumi Krimināllikumā" 1., 3. pants, KL 195. un 314. pants, NILLTPFNL 5. pants | Izpildītas pilnībā |
| Konvencijas 5. panta 2. punkts |  | Jāsniedz deklarācija |
| Konvencijas 6. panta 1. punkts | Likumprojekta "Grozījumi Krimināllikumā" 1., 3.. pants | Izpildītas pilnībā |
| Konvencijas 6. panta 2. punkts | Likumprojekta "Grozījumi Krimināllikumā" 1., 3. pants, KL 195. un 314. pants, NILLTPFNL 5. pants | Izpildītas pilnībā |
| Konvencijas 7. panta 1. punkts | KL 195. un 314. pants, NILLTPFNL 5. pants | Izpildītas pilnībā |
| Konvencijas 7. panta 2. punkts | KL 195. un 314. pants, NILLTPFNL 5. pants | Izpildītas pilnībā |
| Konvencijas 8. panta 1. punkts | KL 195. un 314. pants, NILLTPFNL 5. pants | Izpildītas pilnībā |
| Konvencijas 8. panta 2. punkts | KL 195. un 314. pants, NILLTPFNL 5. pants | Izpildītas pilnībā |
| Konvencijas 9. pants | KL 275. pants | Izpildītas pilnībā |
| Konvencijas 10. panta 1. punkts | Likumprojekta "Grozījumi Krimināllikumā" 1., 3. pants | Izpildītas pilnībā |
| Konvencijas 10. panta 2. punkts |  | Jāsniedz deklarācija |
| Konvencijas 11. panta 1. punkts | KL 20. pants | Izpildītas pilnībā |
| Konvencijas 11. panta 2. punkts | KL 15. pants | Izpildītas pilnībā |
| Konvencijas 11. panta 3. punkts |  | Deklarācija nav jāsniedz |
| Konvencijas 12. panta 1. punkta a. apakšpunkts | KL 2. pants | Izpildītas pilnībā |
| Konvencijas 12. panta 1. punkta b. apakšpunkts | KL 3. pants | Izpildītas pilnībā |
| Konvencijas 12. panta 1. punkta c. apakšpunkts | KL 3. pants | Izpildītas pilnībā |
| Konvencijas 12. panta 1. punkta d. apakšpunkts | KL 4. pants | Izpildītas pilnībā |
| Konvencijas 12. panta 2. punkts | KL 4. pants, Kriminālprocesa likuma 725. panta trešā daļa | Izpildītas pilnībā |
| Konvencijas 12. panta 3. punkts |  | Deklarācija nav jāsniedz |
| Konvencijas 13. pants | KL 12., 70.1 pants | Izpildītas pilnībā |
| Konvencijas 14. panta 1. punkts | KL 35., 46., 175., 176., 177., 177.1, 179., 183., 184., 195., 314. pants, likumprojekta "Grozījumi Krimināllikumā" 1., 3. pants | Izpildītas pilnībā |
| Konvencijas 14. panta 2. punkts | KL 70.2, 70.3, 70.4, 70.5 un 70.6 pants | Izpildītas pilnībā |
| Konvencijas 14. panta 3. punkts | KL 70.10, 70.11, 70.12 un 70.13 pants, KPL 356., 357., 358., 358.1, 359., 360. pants | Izpildītas pilnībā |
| Konvencijas 14. panta 4. punkts | KPL 357. pants, 74., 75. nodaļa, Ministru kabineta 2012. gada 19. jūnija noteikumi Nr. 431 "Kārtība, kādā mantas konfiskācijas rezultātā iegūtos naudas līdzekļus vai mantu sadala ar ārvalstīm, un kārtība, kādā naudas līdzekļus pārskaita uz ārvalstīm" | Izpildītas pilnībā |
| Konvencijas 15. pants | KL 48. pants | Izpildītas pilnībā |
| Konvencijas 16. pants | KL 46., 48. pants, KPL C daļa "Starptautiskā sadarbība krimināltiesiskajā jomā", Sodu reģistra likums | Izpildītas pilnībā |
| Konvencijas 17. pants | KL 6., 7. pants | Izpildītas pilnībā |
| Konvencijas 18. pants | Saskaņā ar Valsts policijas 13.01.2017. reglamentu Nr. 3 "Galvenās kriminālpolicijas pārvaldes Kriminālizmeklēšanas pārvaldes reglaments" Galvenās kriminālpolicijas pārvaldes Kriminālizmeklēšanas pārvaldes 2. nodaļa ir specializēta noziedzīgu nodarījumu pret kultūras vērtībām izmeklēšanā un apkarošanā, ja šiem noziegumiem ir sērijveida, starpreģionāls, starptautisks raksturs un/vai tie izdarīti organizētā grupā, kā arī nodaļa sniedz metodisku un praktisku palīdzību Valsts policijas reģionu pārvaldēm darbā ar minēto noziedzīgo nodarījumu izmeklēšanu.  Eiropas Savienības fondu 2014.-2020. gada plānošanas perioda darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" ietvaros organizē mācības par dažādām tēmām, t.sk. seminārus par ēnu ekonomikas mazināšanu kultūras priekšmetu aprites jomā un kultūrvēsturiskā mantojuma aizsardzības aspektiem. Mācības turpināsies līdz 2022. gadam un tajās piedalās tiesību aizsardzības iestādes, t.sk. Valsts policija. | Izpildītas pilnībā |
| Konvencijas 19. panta 1. punkts | KPL 673. pants | Izpildītas pilnībā |
| Konvencijas 19. panta 2. punkts | KPL 2., 674. pants | Izpildītas pilnībā |
| Konvencijas 20. panta a. apakšpunkts | LPKPA 1., 12. pants, Ministru kabineta 26.08.2003. noteikumi Nr. 474 "Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu", Muzeju likuma 13., 13.1 pants, Ministru kabineta 21.11.2006. noteikumi Nr. 956 "Noteikumi par Nacionālo muzeju krājumu", Arhīvu likuma 14., 17., 17.1 pants, Ministru kabineta 06.11.2012. noteikumi Nr. 750 "Nacionālā dokumentārā mantojuma reģistra noteikumi", Bibliotēku likuma 19., 20. pants, Ministru kabineta 07.08.2001. noteikumi Nr. 356 "Nacionālā kopkataloga veidošanas un izmantošanas kārtība" | Izpildītas pilnībā |
| Konvencijas 20. panta b. apakšpunkts | LPKPA 3.1, 4., 18., 18.1 pants, Ministru kabineta 20.12.2016. noteikumi Nr. 846 "Noteikumi par kultūras pieminekļu, tajā skaitā valstij piederošo senlietu, mākslas un antikvāro priekšmetu izvešanu no Latvijas un ievešanu Latvijā", Bibliotēku likuma 19. pants,  Muzeju likuma 13. pants,  Ministru kabineta 21.11.2006. noteikumi Nr. 956 "Noteikumi par Nacionālo muzeju krājumu",  Arhīvu likuma 14. pants, Ministru kabineta  24.05.2011. noteikumi Nr. 397 "Kārtība, kādā no Latvijas Republikas uz laiku drīkst izvest nacionālajā dokumentārajā mantojumā iekļautu dokumentu, kā arī izgatavo šā dokumenta nodrošinājuma kopijas un nosaka to skaitu". | Izpildītas pilnībā |
| Konvencijas 20. panta c. apakšpunkts | NILLTPFNL 3. panta pirmās daļas 12. punkts, 6., 7., 45. panta 1.1 daļa, 47. pants | Izpildītas pilnībā |
| Konvencijas 20. panta d. apakšpunkts | LPKPA 26. pants | Izpildītas pilnībā |
| Konvencijas 20. panta e. apakšpunkts | NILLTPFNL 3. panta pirmās daļas 12. punkts, 6., 7., 45. panta 1.1 daļa, 47. pants.  NKMP viens darbinieks veic ikdienas interneta darījumu vietu pārbaudi, identificējot aizdomīgus darījumus, un nepieciešamības gadījumā nododot informāciju Valsts policijai kriminālprocesa uzsākšanai, atbilstoši NKMP izstrādātajām Vadlīnijām pārbaudēm darījumiem ar kultūras priekšmetiem mākslas un antikvāro priekšmetu izvešanas atļauju izsniegšanas gadījumā un interneta vietņu pārbaudēm darījumiem ar kultūras priekšmetiem (Pielikums Nr. 3 NKMP vadītāja 16.10.2019. rīkojumam Nr. 1/32) un Riska identifikatoriem darbojoties mākslas un antikvāro priekšmetu apritē (Pielikums Nr. 2.1 NKMP vadītāja 16.10.2019. rīkojumam Nr. 1/32). | Izpildītas pilnībā |
| Konvencijas 20. panta f. apakšpunkts | LPKPA 17. pants | Izpildītas pilnībā |
| Konvencijas 20. panta g. apakšpunkts | Likuma "Par 1970. gada 14. novembra UNESCO Konvenciju par kultūras priekšmetu nelikumīgas ievešanas, izvešanas un īpašumtiesību maiņas aizliegšanu un novēršanu" 1. pants un Konvencijas par kultūras priekšmetu nelikumīgas ievešanas, izvešanas un īpašumtiesību maiņas aizliegšanu un novēršanu 10. pants.  NKMP ir izstrādājusi informatīvo materiālu plašākai sabiedrībai "Kultūras priekšmetu nelikumīgas aprites novēršana" par nelikumīgas mākslas un antikvāro priekšmetu aprites novēršanu kopā ar vadlīnijām uzticamības pārbaudei pie kultūras priekšmeta iegādes, kas paredzēts publicēšanai interneta vietnē un izplatīšanai drukātā veidā. | Izpildītas pilnībā |
| Konvencijas 20. panta h. apakšpunkts | NKMP ir izstrādājusi informatīvo materiālu "Kultūras priekšmetu nelikumīgas aprites novēršana", kas paredzēts mākslas un antikvāro priekšmetu tirgus dalībniekiem, kurā iekļautas arī vadlīnijas darba kārtībai, iepērkot kultūras priekšmetus, kā arī izstrādājusi Ētikas principus mākslas un antīko priekšmetu dīleriem un informatīvo materiālu tiesībsargājošām institūcijām par mākslas un antikvāro priekšmetu nelikumīgas aprites novēršanu. | Izpildītas pilnībā |
| Konvencijas 20. panta i. apakšpunkts | NKMP ir izstrādājusi informatīvo materiālu "Kultūras priekšmetu nelikumīgas aprites novēršana", kas paredzēts mākslas un antikvāro priekšmetu tirgus dalībniekiem, kurā iekļautas arī vadlīnijas darba kārtībai, iepērkot kultūras priekšmetus, kā arī izstrādājusi Ētikas principus mākslas un antīko priekšmetu dīleriem un informatīvo materiālu tiesībsargājošām institūcijām par mākslas un antikvāro priekšmetu nelikumīgas aprites novēršanu. | Izpildītas pilnībā |
| Konvencijas 20. panta j. apakšpunkts | NKMP strādā pie vispārējas Komunikācijas stratēģijas dažādām mērķauditorijām, tai skaitā interneta vietņu tirgotājiem, par mākslas un antikvāro priekšmetu nelikumīgas aprites novēršanu. | Izpildītas pilnībā |
| Konvencijas 20. panta k. apakšpunkts | NKMP ir uzsākusi sarunas ar Valsts ieņēmumu dienesta Muitas pārvaldi par starpresoru vienošanos noslēgšanu, kā arī izstrādās vadlīnijas muitas darbiniekiem par mākslas un antikvāro priekšmetu nelegālās aprites novēršanu. NKMP ir kompetentā institūcija, kas konsultē muitu, kā arī izsniedz mākslas un antikvāro priekšmetu izvešanas atļaujas, kā arī nākotnē caur Eiropas Savienības vienoto muitas sistēmu izsniegs arī ievešanas atļaujas noteiktām kultūras priekšmetu kategorijām. | Izpildītas pilnībā |
| Konvencijas 20. panta l. apakšpunkts | NKMP ir sadarbība gan ar muitu, gan Valsts policiju, tai skaitā pakārtoti ar Interpol. Aktuālāko informāciju par starptautiski konstatētu nelikumīgu kultūras priekšmetu apriti, NKMP saņem Eiropas Savienības dalībvalstu kontaktpersonu tīklā, kā arī izmantojot Iekšējā tirgus informācijas sistēmu (IMI).  NKMP, ņemot vērā 13.06.2019. grozījumus Starptautisko un Latvijas Republikas nacionālo sankciju likumā, kas stājās spēkā 04.07.2019., saņem aktuālo informāciju par starptautiskajām sankcijām. Likuma subjektiem, t.i., mākslas un antikvāro priekšmetu apritē iesaistītajiem ir pienākums veikt sankciju riska novērtējumu un izveidot iekšējās kontroles sistēmu.  NKMP ir izstrādājusi iestādes ietvaros starptautiskas sadarbības vadlīnijas nelikumīgas kultūras priekšmetu aprites gadījumiem.  Attiecībā uz Latvijas kultūras priekšmetiem, kas cietuši Konvencijā definētā noziedzīgā nodarījumā, NKMP ir pastāvīga sadarbības sistēma ar Valsts policiju senlietu nelikumīgas aprites gadījumos, savukārt attiecībā uz mākslas un antikvāriem priekšmetiem tiek strādāts pie zagto/zudušo kultūras priekšmetu datu bāzes digitalizācijas, lai dotu iespēju informācijas apmaiņai ar muitu un Valsts policiju.  Iekšlietu ministrijas Informācijas centrs ir izveidojis e-pakalpojumu, kas ir pieejams NKMP tīmekļvietnē – "Kultūras objekta statusa noteikšana" (<http://www.ic.iem.gov.lv/ko_status/index.php>), kas nodrošina privātpersonu (piemēram, iedzīvotāju, nevalstisko organizāciju, reliģisko organizāciju) un publisko tiesību personu (valsts, pašvaldības vai citas atvasinātās publiskās personas, tiešās vai pastarpinātās valsts pārvaldes iestādes) iespēju pārliecināties par kultūras priekšmetu likumīgu izcelsmi pirms kultūras priekšmeta iegādes, kā arī paredz iespēju nosūtīt paziņojumu Latvijas Republikas Valsts policijai par šo kultūras objektu. | Izpildītas pilnībā |
| Konvencijas 21. pants | LPKPA 31. pants.  Publiski – visai sabiedrībai, kā arī ārvalstu lietotājiem, ir pieejams Iekšlietu ministrijas Informācijas centra uzturētais e-pakalpojums "Kultūras objekta statusa noteikšana" (http://www.ic.iem.gov.lv/ko\_status/index.php), kas nodrošina privātpersonu (piemēram, iedzīvotāju, nevalstisko organizāciju, reliģisko organizāciju) un publisko tiesību personu (valsts, pašvaldības vai citas atvasinātās publiskās personas, tiešās vai pastarpinātās valsts pārvaldes iestādes) iespēju pārliecināties par kultūras priekšmetu likumīgu izcelsmi pirms kultūras priekšmeta iegādes.  NKMP ir izstrādājusi Vadlīnijas starptautiskajai sadarbībai par noziedzīgi iegūtu līdzekļu legalizācijas un terorisma finansēšanas nodrošināšanu (Pielikums Nr. 1 NKMP vadītāja 28.06.2019. rīkojumam Nr. 1/18). | Izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saistības nav pretrunā ar citām Latvijas Republikas starptautiskajām saistībām. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts saskaņā ar Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā'' tika ievietots Tieslietu ministrijas tīmekļvietnē 2019. gada 4. novembrī, kā arī iesniegts Valsts kancelejā publicēšanai tās tīmekļvietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam, sabiedrībai bija tiesības izteikt viedokli par likumprojektu ne mazāk kā 14 dienu laikā no likumprojekta un likumprojekta "Grozījumi Krimināllikumā" sākotnējās ietekmes novērtējuma ziņojuma (anotācijas) publicēšanas dienas (04.11.2019.) Tieslietu ministrijas tīmekļa vietnē <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>. |
| 3. | Sabiedrības līdzdalības rezultāti | Sabiedrības viedokļi par likumprojektu organizētās sabiedrības līdzdalības ietvaros netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nerada ietekmi uz pārvaldes funkcijām un institucionālo struktūru. Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Bidiņa 67036908

[Maija.Bidina@tm.gov.lv](mailto:Maija.Bidina@tm.gov.lv)

1. Pieejams: <https://mantojums.lv/media/uploads/dokumenti/vkpai_rekomendacijas/kulturas_prieksmetu_ievesanas_izvesanas_noteikumi.pdf> [↑](#footnote-ref-1)
2. Pieejams: <https://mantojums.lv/media/uploads/dokumenti/vkpai_rekomendacijas/padomi_tirgus_dalibniekiem_par_nelikumigas_kp_aprites_noversanu.pdf> [↑](#footnote-ref-2)
3. Pieejams: <http://www.ic.iem.gov.lv/ko_status/index.php> [↑](#footnote-ref-3)
4. Konvencijas teksts angļu valodā pieejams: <http://tap.mk.gov.lv/doc/2017_11/TMss_250917_KPkonv_EN.2138.pdf>

   Konvencijas tulkojums latviešu valodā pieejams: http://tap.mk.gov.lv/doc/2017\_11/TMsI\_250917\_KPkonv\_lv.2138.doc [↑](#footnote-ref-4)